पहला, भारत में नरेंद्र मोदी की लोकप्रियता का असर कर्नाटक के चुनावों पर भी होगा। यह कर्नाटक के एक या दो प्रतिशत वोटों में बड़ा बदलाव ला सकता है। गौर हो कि लिंगायत के संबंध में मुख्यमंत्री सिद्धारमैया द्वारा विभाजन की राजनीति मतदाताओं को बांट सकती है और उन्हें बीजेपी से भी दूर कर सकती है। ऐसे में यहां पीएम मोदी का हस्तक्षेप इन सभी मतदाताओं को एकत्रित कर सकता है और हो सकता है कि उनका प्रभाव उन निष्पक्ष वोटरों पर भी पड़े, जो अभी तक अपना कोई मन नहीं बना पाए हैं। बीजेपी के मुख्यमंत्री पद के उम्मीदवार बीएस येदियुरप्पा एक ऐसी स्थिति में हैं जहां दोनों तरफ की लड़ाई में किसका पलड़ा भारी है कुछ नहीं कहा जा सकता या यूं कहें कि वर्तमान मुख्यमंत्री सिद्धारमैया के साथ ये एक तरह से उनके व्यक्तित्व की लड़ाई भी है। पीएम मोदी का प्रभाव इस लड़ाई में उन्हें जीत की ओर ले जा सकता है।